title: REGULAMENTUL DE PUNERE ÎN APLICARE (UE) …/… AL COMISIEI referitor la normele detaliate privind limita maximă de reziduuri care trebuie luată în considerare în scopul controlului produselor alimentare derivate din animale care au fost tratate în UE în temeiul articolului 11 din Directiva 2001/82/CE

text:
               REGULAMENTUL DE PUNERE ÎN APLICARE (UE) …/… AL COMISIEI

               din 21.3.2018

               referitor la normele detaliate privind limita maximă de reziduuri care trebuie luată în considerare în scopul controlului produselor alimentare derivate din animale care au fost tratate în UE în temeiul articolului 11 din Directiva 2001/82/CE

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului
                  1
               , în special articolul 23,

               întrucât:

               (1)Regulamentul (CE) nr. 470/2009 prevede stabilirea limitelor maxime de reziduuri („LMR-uri”) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie.

               (2)Tabelul 1 din anexa la Regulamentul (UE) nr. 37/2010 al Comisiei
                  2
                (denumit în continuare „tabelul 1”) stabilește substanțele farmacologic active și clasificarea lor în funcție de LMR-urile din produsele alimentare de origine animală. Pentru anumite substanțe sunt stabilite LMR-uri diferite pentru specii sau grupuri de specii diferite și pentru diferitele țesuturi țintă ale acestor specii sau grupuri de specii.

               (3)Articolul 11 din Directiva 2001/82/CE
                  3
                stabilește norme referitoare la tratamentul animalelor de la care se obțin produse alimentare afectate de o boală pentru care nu există medicamente de uz veterinar autorizate într-un stat membru. În special, alineatul (2) al acestui articol, coroborat cu articolul 29 din Regulamentul (CE) nr. 470/2009, prevede că aceste animale pot fi tratate cu medicamente care conțin substanțe farmacologic active numai în cazul în care aceste substanțe sunt enumerate în tabelul 1 din anexa la Regulamentul (UE) nr. 37/2010.

               (4)Comisia trebuie să adopte norme detaliate privind LMR-urile care trebuie luate în considerare în scopul controlului produselor alimentare derivate din animale tratate în temeiul articolului 11 din Directiva 2001/82/CE. Pentru țesuturile țintă specifice ale speciilor de animale tratate în UE în temeiul articolului 11 din Directiva 2001/82/CE nu pot fi incluse LMR-uri în tabelul 1 din anexa la Regulamentul (UE) nr. 37/2010 al Comisiei. Pentru a asigura un nivel ridicat de protecție a consumatorilor, sunt necesare norme specifice pentru a preciza LMR-urile care se aplică în aceste cazuri. Normele ar trebui să țină cont de LMR-urile stabilite în conformitate cu Regulamentul (CE) nr. 470/2009 pentru diferite specii de animale și diferite țesuturi țintă, a căror siguranță pentru consumatori a fost dovedită printr-o evaluare a riscurilor. Aplicarea LMR-urilor existente la combinații de țesuturi și specii pentru care nu au fost stabilite LMR-uri, în combinație cu aplicarea perioadelor de așteptare corespunzătoare sau a perioadelor de așteptare minimă implicită în conformitate cu articolul 11, oferă garanții suficiente pentru siguranța consumatorilor.

               (5)În cazul tratamentelor efectuate în temeiul articolului 11 din Directiva 2001/82/CE, este cel mai adecvat să se facă trimitere la LMR-urile stabilite în tabelul 1 pentru speciile care sunt similare din punct de vedere anatomic sau al metabolismului, pentru definirea LMR-urilor pentru reziduuri de medicamente veterinare din speciile animale care nu sunt enumerate în tabelul 1. Prin urmare, speciile de animale de la care se obțin produse alimentare ar trebui să fie grupate și corelate în funcție de relațiile anatomice și metabolice dintre ele.

               (6)Se iau în considerare de preferință LMR-urile enumerate în tabelul 1 pentru același țesut țintă al unei specii înrudite sau înrudite mai îndeaproape și, în ultimă instanță, LMR cea mai scăzută pentru orice țesut țintă al oricărei specii.

               (7)În cazul în care sunt impuse restricții în tabelul 1 în ceea ce privește aplicarea LMR pentru anumite utilizări, aceste restricții se aplică, de asemenea, utilizărilor posibile la alte specii de animale și/sau țesuturi țintă.

               (8)Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

               Articolul 1

               Prezentul regulament stabilește limita maximă de reziduuri care trebuie luată în considerare în scopul controlului produselor alimentare derivate din animale care au fost tratate în UE în temeiul articolului 11 din Directiva 2001/82/CE.

               Articolul 2

               1.În sensul prezentului regulament, animalele de la care se obțin produse alimentare sunt grupate după cum urmează:

               (a)rumegătoare

               (b)mamifere monogastrice

               (c)păsări de curte și ratite

               (d)pești cu înotătoare

               (e)albine

               (f)crustacee

               (g)moluște.

               2.În sensul prezentului regulament, speciile de animale se consideră „înrudite” sau „înrudite mai îndeaproape” între ele, după cum urmează:

               (a)speciile de animale care aparțin, în conformitate cu alineatul (1), aceluiași grup sunt considerate „înrudite”;

               (b)în cadrul grupului rumegătoarelor, speciile ovine și caprine se consideră a fi „înrudite mai îndeaproape” între ele decât cu speciile bovine, iar speciile bovine sunt considerate a fi „înrudite mai îndeaproape” între ele decât cu speciile ovine sau caprine;

               (c)Ecvideele și iepurii sunt considerate a fi la fel de înrudite cu mamiferele monogastrice și rumegătoarele. Cu toate acestea, rumegătoarele nu sunt considerate a fi înrudite nici cu ecvideele și nici cu iepurii.

               3.În sensul prezentului regulament, diferitele țesuturi țintă sunt echivalate în modul următor:

               (a)țesutul țintă „piele și țesut adipos” al speciilor porcine și păsări de curte este echivalat cu țesutul țintă „țesut adipos” al altor specii animale și invers;

               (b)țesutul țintă „piele și mușchi” al peștilor cu înotătoare este echivalat cu țesutul țintă „mușchi” al altor specii animale și invers;

               (c)părțile comestibile ale crustaceelor și moluștelor sunt echivalate cu țesutul țintă „mușchi” al altor specii de animale.

               Articolul 3

               Pentru substanțele farmacologic active incluse în tabelul 1 din anexa la Regulamentul (UE) 37/2010 (denumit în continuare „tabelul 1”) pentru care a fost stabilită cel puțin o LMR sau o LMR provizorie, LMR care trebuie luată în considerare în scopul controlului pentru un țesut țintă provenit de la o specie animală tratată în UE în temeiul articolului 11 din Directiva 2001/82/CE (denumită în continuare „specia tratată”) se stabilește după cum urmează:

               (a)dacă a fost stabilită cel puțin o LMR în tabelul 1 pentru țesutul țintă respectiv al oricărei specii înrudite cu specia tratată:

               (1)LMR care trebuie luată în considerare în scopul controlului este cea mai scăzută dintre toate LMR-urile stabilite în tabelul 1 pentru țesutul țintă respectiv al speciilor înrudite cu specia tratată;

               (2)dacă, cu toate acestea, specia tratată este o specie menționată la articolul 2 alineatul (2) litera (b) din prezentul regulament, iar LMR-urile sunt stabilite în tabelul 1 pentru țesutul țintă respectiv al unor specii care sunt înrudite mai îndeaproape cu specia tratată, LMR care trebuie luată în considerare în scopul controlului este cea mai scăzută dintre LMR-urile stabilite pentru țesutul țintă în cauză al respectivelor specii înrudite mai îndeaproape;

               (b)În cazul în care litera (a) nu se aplică, LMR care trebuie luată în considerare în scopul controlului este cea mai scăzută dintre toate LMR-urile stabilite în tabelul 1 pentru țesutul țintă respectiv al speciilor care nu sunt înrudite cu speciile tratate;

               (c)în cazul în care nici litera (a), nici litera (b) nu permit determinarea LMR care trebuie luată în considerare în scopul controlului, LMR care trebuie luată în considerare în scopul controlului este cea mai scăzută dintre toate LMR-urile stabilite în tabelul 1 pentru alte țesuturi țintă ale oricărei specii de animale;

               (d)în cazul în care sunt impuse restricții în tabelul 1 în ceea ce privește aplicarea LMR pentru anumite utilizări, aceste restricții se aplică, de asemenea, atunci când se ia în considerare o LMR în temeiul articolului 3 literele (a), (b) și (c) pentru utilizările posibile la alte specii de animale și/sau țesuturi țintă.

               Articolul 4

               Pentru substanțele farmacologic active incluse în tabelul 1 din anexa la Regulamentul (UE) nr. 37/2010 pentru care nu se impune nicio LMR, în conformitate cu articolul 14 alineatul (5) din Regulamentul (CE) nr. 470/2009, nu se impune nicio LMR în sensul controlului pentru niciun țesut țintă provenit de la specii de animale tratate în UE în temeiul articolului 11 din Directiva 2001/82/CE, cu condiția ca restricțiile stabilite în tabelul 1 să fie respectate.

               Articolul 5

               LMR-urile care figurează în tabelul 1 din anexa la Regulamentul (UE) nr. 37/2010 la momentul introducerii pe piață a produselor alimentare de origine animală se aplică produselor controlate.

               Articolul 6

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 21.3.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 152, 16.6.2009, p. 11.

                     (2)

                        Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

                     (3)

                        Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare (JO L 311, 28.11.2001, p. 1).


title: REGULAMENTUL DE PUNERE ÎN APLICARE (UE) …/… AL COMISIEI privind etapele procedurale ale procesului de consultare pentru stabilirea statutului de aliment nou în conformitate cu Regulamentul (UE) 2015/2283 al Parlamentului European și al Consiliului privind alimentele noi

text:
               REGULAMENTUL DE PUNERE ÎN APLICARE (UE) …/… AL COMISIEI

               din 19.3.2018

               privind etapele procedurale ale procesului de consultare pentru stabilirea statutului de aliment nou în conformitate cu Regulamentul (UE) 2015/2283 al Parlamentului European și al Consiliului privind alimentele noi

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei
                  1
               , în special articolul 4,

               întrucât:

               (1)Regulamentul (UE) 2015/2283 stabilește norme pentru introducerea pe piață și utilizarea alimentelor noi în Uniune.

               (2)Articolul 4 din Regulamentul (UE) 2015/2283 stabilește principiile de bază ale procedurii de stabilire a statutului de aliment nou. Alineatul (1) al respectivului articol prevede ca operatorii economici din sectorul alimentar să verifice dacă alimentul pe care intenționează să îl introducă pe piața Uniunii este sau nu cuprins în domeniul de aplicare al regulamentului respectiv.

               (3)Pentru a stabili statutul de aliment nou al unui anumit aliment, ar trebui transmisă o cerere de consultare. Statele membre ar trebui să verifice valabilitatea unor astfel de cereri. Prin urmare, este necesar să se stabilească norme pentru procesul de verificare.

               (4)Ar trebui stabilite norme pentru a se asigura faptul că cererea de consultare vizând stabilirea statutului de aliment nou conține toate informațiile necesare în vederea evaluării de către statele membre.

               (5)Pentru a se asigura faptul că operatorii economici din sectorul alimentar și publicul sunt informați cu privire la statutul de aliment nou, informațiile privind statutul de aliment nou ar trebui să fie puse la dispoziția publicului.

               (6)Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

               Articolul 1
               Domeniu de aplicare și obiect

               Prezentul regulament stabilește normele de punere în aplicare a articolului 4 din Regulamentul (UE) 2015/2283 în ceea ce privește etapele procedurale ale procesului de consultare pentru a stabili dacă un aliment este sau nu cuprins în domeniul de aplicare al regulamentului respectiv.

               Articolul 2
               Definiții

               În plus față de definițiile stabilite în Regulamentul (CE) nr. 178/2002 al Parlamentului European și al Consiliului
                  2
                și în Regulamentul (UE) 2015/2283, se aplică următoarele definiții:

               (a)„cerere de consultare” înseamnă o cerere din partea unui operator economic din sectorul alimentar către un stat membru destinatar de a stabili statutul de aliment nou al unui anumit aliment;

               (b)„stat membru destinatar” înseamnă un stat membru în care operatorul economic din sectorul alimentar intenționează să introducă pe piață un anumit aliment pentru prima dată.

               Articolul 3
               Transmiterea unei cereri de consultare

               1.Operatorul economic din sectorul alimentar consultă statul membru destinatar, astfel cum se prevede la articolul 4 alineatul (2) din Regulamentul (UE) 2015/2283, prin transmiterea unei cereri de consultare statului membru respectiv.

               2.În cazul în care operatorul economic din sectorul alimentar intenționează să introducă alimentul pe piață simultan în mai multe state membre, operatorul economic din sectorul alimentar transmite cererea de consultare numai unuia dintre respectivele state membre.

               Articolul 4
               Conținutul și prezentarea unei cereri de consultare

               1.Cererea de consultare este transmisă pe cale electronică statului membru destinatar și constă în următoarele:

               (a)o scrisoare de însoțire;

               (b)un dosar tehnic;

               (c)documentație justificativă;

               (d)o notă explicativă care clarifică scopul și relevanța documentației transmise.

               2.Scrisoarea de însoțire menționată la alineatul (1) litera (a) este redactată în conformitate cu modelul prevăzut în anexa I.

               3.Dosarul tehnic menționat la alineatul (1) litera (b) conține informațiile necesare pentru a permite statului membru destinatar să concluzioneze cu privire la statutul de aliment nou și se întocmește în conformitate cu modelul prevăzut în anexa II.

               4.Prin derogare de la alineatul (3), un solicitant nu este obligat să furnizeze toate elementele menționate în anexa II, cu condiția ca solicitantul să fi prezentat justificări verificabile pentru absența fiecărui element care lipsește.

               Articolul 5
               Proceduri de verificare a valabilității unei cereri de consultare

               1.Statul membru destinatar verifică, fără întârziere, dacă cererea de consultare respectă cerințele de la articolul 4.

               2.În cazul în care operatorul economic din sectorul alimentar transmite informații insuficiente în cererea de consultare, statul membru destinatar solicită operatorului economic din sectorul alimentar să furnizeze informații suplimentare sau să efectueze actualizări relevante ale cererii de consultare în termenul specificat de statul membru destinatar.

               3.Cererea de consultare nu este considerată valabilă dacă:

               (a)operatorul economic din sectorul alimentar nu furnizează informațiile suplimentare solicitate sau o actualizare a cererii de consultare în perioada specificată de către statul membru destinatar;

               (b)informațiile suplimentare transmise nu sunt suficiente pentru a concluziona că cererea de consultare este valabilă.

               4.Statul membru destinatar decide cu privire la valabilitatea cererii de consultare și informează fără întârziere operatorul economic din sectorul alimentar, celelalte state membre și Comisia cu privire la decizie. În cazul în care cererea de consultare este considerată nevalabilă, statul membru destinatar prezintă motivele pentru această concluzie.

               Articolul 6
               Proceduri de evaluare a valabilității unei cereri de consultare

               1.Statul membru destinatar concluzionează cu privire la statutul de aliment nou al unui aliment în termen de patru luni de la data la care el a decis cu privire la valabilitatea cererii de consultare.

               2.În cazul în care statul membru destinatar identifică faptul că nu dispune de dovezi suficiente pentru a decide cu privire la statutul de aliment nou al unui aliment, el poate solicita operatorului economic din sectorul alimentar să furnizeze informații suplimentare. Perioada acestei solicitări se stabilește împreună cu operatorul economic din sectorul alimentar.

               Statul membru destinatar poate consulta celelalte state membre și Comisia.

               3.Fără a aduce atingere alineatului (4), solicitarea de informații suplimentare la care se face referire în alineatul (2) nu extinde perioada de timp menționată la alineatul (1).

               4.În cazuri temeinic justificate, statul membru destinatar poate extinde perioada de timp menționată la alineatul (1) cu maximum patru luni. Statul membru destinatar informează operatorul economic din sectorul alimentar, celelalte state membre și Comisia cu privire la decizia lor și pune la dispoziție justificarea aferentă.

               5.După stabilirea concluziei cu privire la statutul de aliment nou al unui aliment, statul membru destinatar informează fără întârziere operatorul economic din sectorul alimentar, celelalte state membre și Comisia cu privire la decizie și pune la dispoziție justificarea aferentă în conformitate cu articolul 7 din prezentul regulament.

               Articolul 7
               Informații privind statutul de aliment nou și publicarea

               1.Notificarea menționată la articolul 6 alineatul (5) din prezentul regulament include următoarele:

               (a)denumirea și descrierea alimentului în cauză;

               (b)o declarație care să indice dacă alimentul în cauză este nou, dacă nu este nou sau dacă nu este nou doar în suplimentele alimentare;

               (c)motivele care justifică declarația menționată la litera (b);

               (d)în cazul în care alimentul este un aliment nou, cea mai adecvată categorie de alimente în care el se încadrează în conformitate cu articolul 3 alineatul (2) din Regulamentul (UE) 2015/2283.

               2.Comisia pune, fără întârziere, la dispoziția publicului pe site-ul de internet al Comisiei informațiile privind statutul de aliment nou.

               Articolul 8
               Autoritățile competente ale statelor membre

               Statele membre furnizează Comisiei până la 1 martie 2018 datele de contact ale autorităților naționale competente și datele de contact ale respectivelor puncte de contact desemnate în scopurile prezentului regulament.

               Comisia publică aceste date de contact pe site-ul de internet al Comisiei până la 1 mai 2018.

               Articolul 9
               Confidențialitate

               1.Operatorii economici din sectorul alimentar pot solicita statului membru destinatar să confirme că este de acord cu faptul că divulgarea anumitor informații transmise ca parte a cererii de consultare trebuie să beneficieze de un tratament confidențial în cazul în care divulgarea unor astfel de informații ar putea dăună poziției lor concurențiale.

               2.În sensul alineatului (1), operatorii economici din sectorul alimentar indică statului membru destinatar părțile din informațiile furnizate pe care le doresc să fie tratate drept confidențiale și furnizează toate detaliile necesare pentru a susține cererea lor de confidențialitate.

               3.Statul membru destinatar comunică operatorului economic din sectorul alimentar opinia sa referitoare la care părți ale informațiilor rămân confidențiale.

               Cu toate acestea, confidențialitatea nu se aplică următoarelor informații:

               (a)numele și adresa solicitantului;

               (b)denumirea și descrierea alimentului;

               (c)un rezumat al studiilor efectuate, transmis de solicitant;

               (d)dacă este cazul, metoda sau metodele de analiză.

               4.În cazul consultării altor state membre în temeiul articolului 6 alineatul (2) al doilea paragraf, statul membru destinatar informează Comisia și statele membre despre opiniile sale referitoare la confidențialitatea cererii de consultare.

               5.După ce a fost informat în conformitate cu alineatul (3), operatorul economic din sectorul alimentar își poate retrage cererea de consultare în termen de trei săptămâni timp în care confidențialitatea informațiilor furnizate trebuie să fie respectată.

               6.Comisia și statele membre iau măsurile necesare pentru a asigura confidențialitatea adecvată a informațiilor menționate la alineatul (3) și primite de ele în temeiul prezentului regulament, cu excepția informațiilor care trebuie să fie făcute publice pentru a proteja sănătatea umană.

               7.În cazul în care un operator economic din sectorul alimentar își retrage sau și-a retras cererea de consultare în conformitate cu alineatul (5), nici Comisia și nici statele membre nu divulgă informațiile pentru care a fost solicitată confidențialitate de către operatorul economic din sectorul alimentar în conformitate cu alineatul (1).

               8.Aplicarea alineatelor (1) – (7) nu afectează schimbul de informații dintre Comisie și statele membre, necesar pentru a lua în considerare cererea de consultare transmisă în temeiul prezentului regulament.

               Articolul 10
               Intrare în vigoare și aplicare

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 19.3.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 327, 11.12.2015, p. 1.

                     (2)

                        Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

    ---documentbreak---

               RO

               ANEXĂ

               ANEXA I

               MODEL DE SCRISOARE DE INTENȚIE CARE ÎNSOȚEȘTE O CERERE DE CONSULTARE PENTRU STABILIREA STATUTULUI DE ALIMENT NOU

               Autoritatea competentă a statului membru

               Data: ________

               Obiect: Cerere de consultare pentru stabilirea statutului de aliment nou al _____________
                  ___________________________________________________________________________

               Operatorul sau operatorii economici din sectorul alimentar/partea care solicită consultare:

               Societate: __________________________________________________________________

               Adresă: ____________________________________________________________________

               Telefon:__________________________________________________________________

               E-mail: _____________________________________________________________________

               Persoană de contact: ______________________________________________________________

               depune sau depun prezenta cerere de consultare pentru stabilirea statutului de aliment nou al ___________________________________________________________________________

               Cu stimă,

               Semnătură ____________________________________

               Documente anexate:

               dosar tehnic

               documente în sprijinul cererii de consultare

               notă explicativă

               ANEXA II

               MODEL DE DOSAR TEHNIC

               Legătura dintre diferitele informații este explicată într-o notă explicativă. Explicația este necesară îndeosebi în cazul dovezilor prezentate pentru susținerea consumului uman la un nivel semnificativ în Uniune înainte de 15 mai 1997, caz în care, pentru a se putea formula o concluzie, trebuie să fie luate în considerare documente din mai multe surse.

               În cazul în care doar anumite părți din documentele respective sunt relevante pentru stabilirea statutului de aliment nou, părțile respective se evidențiază.

               Secțiunea 1 trebuie completată pentru toate alimentele.

               Pentru extracte, în plus față de secțiunea 1, trebuie completată secțiunea 2.

               Pentru alimentele care rezultă dintr-un proces de producție care nu a fost utilizat pentru producerea de alimente în Uniune înainte de 15 mai 1997 trebuie completate secțiunea 1 (punctele 1 – 3 și punctul 7) și secțiunea 3.

               Secțiunea 1: Toate alimentele (pentru alimentele care rezultă dintr-un proces de producție care nu a fost utilizat pentru producerea de alimente în Uniune înainte de 15 mai 1997, doar punctele 1 – 3 și punctul 7)

                        1.
                              Descrierea alimentelor

                        1.1
                              Denumirea alimentului

                        1.2
                              Descrierea detaliată a alimentului, inclusiv informații din care să rezulte dacă alimentul este compus din nanomateriale fabricate, astfel cum se menționează la articolul 3 alineatul (2) litera (a) subpunctele (viii) și (ix) din Regulamentul (UE) 2015/2283.

                        1.3
                              Categoria propusă a alimentului nou în conformitate cu articolul 3 alineatul (2) litera (a) din Regulamentul (UE) 2015/2283, dacă este cazul

                        2.
                              Caracterizarea suplimentară a alimentului și/sau a sursei alimentului (dacă este relevant)

                        A.
                              Organisme (microorganisme, ciuperci, alge, plante, animale)

                        2.1
                              Denumire taxonomică (denumirea latină completă cu numele autorului)

                        2.2
                              Sinonime, alte denumiri, dacă este cazul

                        2.3
                              Specificarea părții organismului la care se referă utilizarea pentru consumul uman înainte de 15 mai 1997 în Uniune, dacă este cazul

                        2.4
                              Specificarea purității/concentrației

                        B.
                              Substanțe chimice

                        2.5
                              Număr sau numere CAS (dacă au fost atribuite)

                        2.6
                              Denumirea sau denumirile chimice conform normelor nomenclatorului IUPAC

                        2.7
                              Sinonime, denumire comercială, denumire comună, dacă este cazul

                        2.8
                              Formula moleculară și structurală

                        2.9
                              Specificarea purității/concentrației

                        3.
                              Condiții de utilizare

                        3.1
                              Cum se intenționează să fie utilizat alimentul?

                        3.2
                              Tipul de produs sau de produse în care se intenționează să fie utilizat alimentul

                        3.3
                              Nivelul/concentrația (sau intervalul de niveluri) din produs sau produse la care se intenționează să fie utilizat alimentul

                        4.
                              Procesul de producție

                        4.1
                              Descrierea detaliată a procesului de producție. A se include o diagramă a fluxului procesului pentru a descrie procesul de producție.

                        5.
                              Istoricul consumului uman al alimentului în Uniune înainte de 15 mai 1997

                        5.1
                              În ce măsură a fost consumat alimentul la un nivel semnificativ pe teritoriul întregii Uniuni înainte de 15 mai 1997? Se furnizează detalii.

                        5.2
                              În ce măsură a fost consumat alimentul la un nivel semnificativ într-un stat membru înainte de 15 mai 1997? Se furnizează detalii.

                        5.3
                              A fost alimentul consumat în Uniune numai la nivel regional sau în mică măsură la nivel local înainte de 15 mai 1997? Se furnizează detalii.

                        5.4
                              A fost alimentul disponibil înainte de 15 mai 1997 în Uniune ca ingredient destinat unei populații-țintă specifice (de exemplu, aliment pentru un scop medical special)? Se furnizează detalii.

                        6.
                              Consultări cu privire la disponibilitatea în Uniune

                        În cazul în care operatorii economici din sectorul alimentar nu sunt siguri dacă informațiile pe care le dețin sunt suficiente pentru a dovedi că alimentul în cauză a fost utilizat pentru consum uman la un nivel semnificativ în Uniune înainte de 15 mai 1997, ei se pot consulta cu alți operatori economici din sectorul alimentar sau cu federații ale operatorilor economici din sectorul alimentar pentru a colecta informații suficiente.

                        6.1
                              Au fost consultați alți operatori economici din sectorul alimentar sau federații ale operatorilor economici din sectorul alimentar? Se furnizează detalii.

                        6.2
                              Este alimentul disponibil în prezent pe piața Uniunii? Se furnizează detalii.

                        7.
                              Informații suplimentare

                        7.1
                              Există vreo informație din care să rezulte că produsul în cauză este utilizat în Uniune ca medicament în conformitate cu Directiva 2001/83/CE
                           1
                        ?

                        7.2
                              Există orice alte informații care ar putea ajuta la stabilirea statutului de aliment nou? Trebuie să fie transmise orice informații relevante, chiar dacă nu sunt solicitate în mod specific.

               Secțiunea 2: Extracte

                        8.
                              Extracte

                        8.1
                              Orice detalii suplimentare despre materiile folosite ca sursă pentru extract, dacă nu sunt furnizate în secțiunea 1. Se furnizează detalii.

                        8.2
                              Specificațiile extractului. Se furnizează detalii.

                        8.3
                              În cazul extragerii dintr-o sursă de alimente, va fi aportul oricăror componente ale extractului din aliment mai mare decât aportul acestor componente în sursa de alimente? Se furnizează detalii.

               Secțiunea 3: Alimente care rezultă dintr-un proces de producție care nu a fost utilizat pentru producerea de alimente în Uniune înainte de 15 mai 1997

                        9.
                              Procesul de producție

                        9.1
                              Descrierea detaliată a procesului de producție. A se include o diagramă a fluxului procesului pentru a descrie procesul de producție.

                        9.2
                              Afectează structura sau compoziția alimentului valoarea sa nutritivă, metabolismul său sau nivelul său de substanțe nedorite din cauza procesului prin care alimentul a fost preparat?

                        Se furnizează detalii.

                        9.3
                              Este alimentul produs dintr-o sursă care, ea însăși, nu este consumată în mod normal în cadrul alimentației? Se furnizează detalii.

                     (1)

                        Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, 28.11.2001, p. 67).


title: REGULAMENTUL DE PUNERE ÎN APLICARE (UE) …/… AL COMISIEI de stabilire a normelor de aplicare a Directivei (UE) 2016/1148 a Parlamentului European și a Consiliului în ceea ce privește aducerea unor precizări suplimentare cu privire la elementele care trebuie să fie luate în considerare de către furnizorii de servicii digitale pentru gestionarea riscurilor la adresa securității rețelelor și a sistemelor informatice, precum și cu privire la parametrii necesari pentru a se determina dacă un incident are un impact substanțial

text:
               REGULAMENTUL DE PUNERE ÎN APLICARE (UE) …/… AL COMISIEI

               din 30.1.2018

               de stabilire a normelor de aplicare a Directivei (UE) 2016/1148 a Parlamentului European și a Consiliului în ceea ce privește aducerea unor precizări suplimentare cu privire la elementele care trebuie să fie luate în considerare de către furnizorii de servicii digitale pentru gestionarea riscurilor la adresa securității rețelelor și a sistemelor informatice, precum și cu privire la parametrii necesari pentru a se determina dacă un incident are un impact substanțial

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva (UE) 2016/1148 a Parlamentului European și a Consiliului din 6 iulie 2016 privind măsuri pentru un nivel comun ridicat de securitate a rețelelor și a sistemelor informatice în Uniune
                  1
               , în special articolul 16 alineatul (8),

               întrucât:

               (1)În conformitate cu Directiva (UE) 2016/1148, furnizorii de servicii digitale au libertatea de a lua măsurile tehnice și organizatorice pe care le consideră adecvate și proporționale pentru a gestiona riscurile la adresa securității rețelelor și a sistemelor lor informatice, atât timp cât aceste măsuri asigură un nivel adecvat de securitate și țin seama de elementele prevăzute în directiva respectivă.

               (2)Atunci când identifică măsurile tehnice și organizatorice adecvate și proporționale, furnizorul de servicii digitale ar trebui să abordeze chestiunea securității informațiilor în mod sistematic, utilizând o abordare bazată pe riscuri.

               (3)Pentru a garanta securitatea sistemelor și a instalațiilor, furnizorii de servicii digitale ar trebui să efectueze proceduri de evaluare și analiză. Aceste activități ar trebui să se refere la gestionarea sistematică a rețelelor și a sistemelor informatice, la securitatea fizică și a mediului, la securitatea aprovizionării și la controlul accesului.

               (4)Atunci când efectuează o analiză de risc în cadrul gestionării sistematice a rețelelor și a sistemelor informatice, furnizorii de servicii digitale ar trebui să fie încurajați să identifice riscurile specifice și să cuantifice importanța acestora, de exemplu prin identificarea amenințărilor la adresa bunurilor critice și a modului în care acestea pot afecta operațiunile și prin definirea celor mai bune modalități de a atenua aceste riscuri pe baza capacităților existente și a resurselor necesare.

               (5)Politicile privind resursele umane ar putea să se refere la gestionarea competențelor, inclusiv la aspectele legate de dezvoltarea competențelor în materie de securitate și de creșterea informării în acest domeniu. Atunci când decid cu privire la un set adecvat de politici privind securitatea operațiunilor, furnizorii de servicii digitale ar trebui să fie încurajați să aibă în vedere aspectele legate de gestionarea schimbărilor, gestionarea vulnerabilității, formalizarea practicilor operaționale și administrative, precum și cartografierea sistemului.

               (6)Politicile privind arhitectura de securitate ar putea cuprinde separarea rețelelor și a sistemelor, precum și măsuri specifice de securitate pentru operațiunile critice, cum ar fi operațiunile de administrare. Separarea rețelelor și a sistemelor ar putea permite unui furnizor de servicii digitale să facă distincția între elemente precum fluxurile de date și resursele informatice care aparțin unui client, unui grup de clienți, furnizorului de servicii digitale propriu-zis sau părților terțe.

               (7)Măsurile luate cu privire la securitatea fizică și a mediului ar trebui să asigure securitatea rețelelor și a sistemelor informatice ale unei organizații pentru a le proteja împotriva daunelor cauzate de incidente cum ar fi furturile, incendiile, inundațiile sau alte fenomene meteo și deficiențele din sectorul telecomunicațiilor sau al energiei electrice.

               (8)Securitatea aprovizionării – de exemplu cu energie electrică, combustibil sau energie pentru răcire – ar putea include securitatea lanțului de aprovizionare, care include în special securitatea contractanților și subcontractanților terți, precum și securitatea de la nivelul conducerii acestora. Trasabilitatea bunurilor critice se referă la capacitatea furnizorului de servicii digitale de a identifica sursele bunurilor respective și de a ține evidența acestora.

               (9)Categoria utilizatorilor de servicii digitale ar trebui să includă și persoanele fizice și juridice care sunt clienți sau abonați ai unei piețe online sau ai unui serviciu de cloud computing ori care vizitează un site web al unui motor de căutare online pentru a efectua căutări după cuvinte-cheie.

               (10)Atunci când se determină în ce măsură impactul unui incident este substanțial, lista de incidente substanțiale prevăzută în prezentul regulament ar trebui să fie considerată drept neexhaustivă. Ar trebui să se tragă învățăminte din punerea în aplicare a prezentului regulament și din lucrările grupului de cooperare în ceea ce privește colectarea informațiilor referitoare la cele mai bune practici privind riscurile și incidentele și discuțiile privind modalitățile de raportare a notificărilor incidentelor menționate la articolul 11 alineatul (3) punctele (i) și (m) din Directiva (UE) 2016/1148. Rezultatul ar putea fi formularea unor orientări cuprinzătoare cu privire la pragurile cantitative ale parametrilor de notificare care ar putea declanșa obligația de notificare pentru furnizorii de servicii digitale în temeiul articolului 16 alineatul (3) din Directiva (UE) 2016/1148. Dacă este cazul, Comisia ar putea, de asemenea, să aibă în vedere revizuirea pragurilor prevăzute actualmente de prezentul regulament.

               (11)Pentru ca autoritățile competente să poată fi informate cu privire la noi riscuri potențiale, furnizorii de servicii digitale ar trebui să fie încurajați să semnaleze în mod voluntar orice incident ale cărui caracteristici le erau anterior necunoscute, cum ar fi noi exploit-uri, vectori de atac, entități răuvoitoare, vulnerabilități și pericole.

               (12)Prezentul regulament ar trebui să se aplice în ziua următoare expirării termenului de transpunere a Directivei (UE) 2016/1148.

               (13)Măsurile prevăzute de prezentul regulament sunt conforme cu avizul Comitetului pentru securitatea rețelelor și a sistemelor informatice instituit în temeiul articolului 22 din Directiva (UE) 2016/1148,

               ADOPTĂ PREZENTUL REGULAMENT:

               Articolul 1

               Obiect

               Prezentul regulament precizează mai în detaliu elementele care trebuie luate în considerare de către furnizorii de servicii digitale atunci când identifică și iau măsuri pentru a asigura un anumit nivel de securitate a rețelelor și a sistemelor informatice pe care le utilizează în contextul furnizării serviciilor menționate în anexa III la Directiva (UE) 2016/1148 și descrie mai detaliat parametrii care trebuie luați în considerare pentru a stabili dacă un incident are un impact substanțial asupra furnizării serviciilor respective.

               Articolul 2

               Elemente de securitate

               (1) Securitatea sistemelor și a instalațiilor menționată la articolul 16 alineatul (1) litera (a) din Directiva (UE) 2016/1148 înseamnă securitatea rețelelor și a sistemelor informatice și a mediului fizic al acestora și include următoarele elemente:

               (a)gestionarea sistematică a rețelelor și a sistemelor informatice, care înseamnă cartografierea sistemelor informatice și stabilirea unui set de politici adecvate privind gestionarea securității informațiilor, incluzând analiza riscurilor, resursele umane, securitatea operațiunilor, arhitectura securității, securitatea datelor și gestionarea ciclului de viață al sistemului, precum și, dacă este cazul, criptarea și gestionarea acesteia.

               (b)

                  securitatea fizică și a mediului, care înseamnă existența unui set de măsuri menite să protejeze securitatea rețelelor și a sistemelor informatice ale furnizorilor de servicii digitale împotriva daunelor, cu ajutorul unei abordări bazate pe riscuri care să țină seama de toate tipurile de pericole, printre care deficiențele sistemului, erorile umane, acțiunile răuvoitoare și fenomenele naturale;

               (c)securitatea aprovizionării, care înseamnă instituirea și menținerea unor politici adecvate pentru a asigura accesibilitatea și, după caz, trasabilitatea bunurilor critice utilizate în furnizarea serviciilor;

               (d)controlul accesului la rețele și la sistemele informatice, care înseamnă existența unui set de măsuri prin care să se asigure că accesul fizic și logic la rețele și la sistemele informatice, incluzând securitatea administrativă a rețelelor și a sistemelor informatice, este autorizat și restricționat pe baza unor cerințe operaționale și de securitate.

               (2) În ceea ce privește gestionarea incidentelor menționată la articolul 16 alineatul (1) litera (b) din Directiva (UE) 2016/1148, printre măsurile luate de furnizorul de servicii digitale se numără:

               (a)procesele și procedurile de detectare menținute și testate pentru a asigura identificarea adecvată și în timp util a evenimentelor anormale;

               (b)procesele și politicile referitoare la raportarea incidentelor și identificarea punctelor slabe și a vulnerabilităților în propriile sisteme informatice;

               (c)un răspuns conform cu procedurile instituite și raportarea rezultatelor măsurilor luate;

               (d)o evaluare a gravității incidentului, cu documentarea concluziilor trase din analiza incidentului și colectarea informațiilor relevante care ar putea servi drept mijloace de probă și ar putea sprijini procesul de îmbunătățire continuă.

               (3) Gestionarea continuității activității menționată la articolul 16 alineatul (1) litera (c) din Directiva (UE) 2016/1148 înseamnă capacitatea unei organizații de a menține sau, dacă este cazul, de a restabili furnizarea de servicii la nivelurile acceptabile predefinite, în urma unui incident perturbator. Aceasta cuprinde:

               (a)crearea și utilizarea de planuri de urgență pe baza unei analize a impactului asupra activității, pentru asigurarea continuității serviciilor oferite de furnizorii de servicii digitale; acestea trebuie evaluate și testate periodic, de exemplu prin exerciții;

               (b)capacități de redresare în caz de dezastru, care trebuie evaluate și testate periodic, de exemplu prin exerciții.

               (4) Monitorizarea, auditarea și testarea menționate la articolul 16 alineatul (1) litera (d) din Directiva (UE) 2016/1148 includ stabilirea și menținerea unor politici privind:

               (a)efectuarea unei serii planificate de observații sau măsurători pentru a evalua dacă rețelele și sistemele informatice funcționează în mod corespunzător;

               (b)inspecții și verificări pentru a determina dacă un anumit standard sau set de orientări este respectat, dacă evidențele sunt exacte și dacă obiectivele în materie de eficiență și eficacitate sunt atinse;

               (c)o procedură menită să scoată la iveală deficiențele din mecanismele de securitate ale unei rețele sau ale unui sistem informatic destinate să protejeze datele și să mențină funcționalitatea preconizată. O astfel de procedură include procesele tehnice și personalul implicat în fluxul operațional.

               (5) Standardele internaționale menționate la articolul 16 alineatul (1) litera (e) din Directiva (UE) 2016/1148 înseamnă standardele care sunt adoptate de către un organism de standardizare internațional, astfel cum sunt menționate la articolul 2 alineatul (1) litera (a) din Regulamentul (UE) nr. 1025/2012 al Parlamentului European și al Consiliului
                  2
               . În temeiul articolului 19 din Directiva (UE) 2016/1148, pot fi, de asemenea, utilizate standardele și specificațiile europene sau cele acceptate la nivel internațional relevante pentru securitatea rețelelor și a sistemelor informatice, inclusiv standardele naționale existente.

               (6) Furnizorii de servicii digitale se asigură că dispun de documentația adecvată care să îi permită autorității competente să verifice conformitatea cu elementele de securitate stabilite la alineatele (1), (2), (3), (4) și (5).

               Articolul 3

               Parametrii care trebuie luați în considerare pentru a determina dacă impactul unui incident este substanțial

               (1) În ceea ce privește numărul de utilizatori afectați de un incident, în special utilizatori care se bazează pe serviciul în cauză pentru furnizarea propriilor servicii, menționat la articolul 16 alineatul (4) litera (a) din Directiva (UE) 2016/1148, furnizorul de servicii digitale trebuie să fie în măsură să estimeze unul dintre următoarele elemente:

               (a)numărul de persoane fizice și juridice afectate cu care s-a încheiat un contract pentru furnizarea serviciului respectiv sau

               (b)numărul de utilizatori afectați care au utilizat serviciul respectiv, pe baza datelor de transfer anterioare.

               (2) Durata unui incident menționată la articolul 16 alineatul (4) litera (b) înseamnă perioada cuprinsă între momentul perturbării furnizării adecvate a serviciului în ceea ce privește disponibilitatea, autenticitatea, integritatea sau confidențialitatea și momentul reluării activității.

               (3) Distribuția geografică în ceea ce privește zona afectată de incident menționată la articolul 16 alineatul (4) litera (c) din Directiva (UE) 2016/1148 se referă la faptul că furnizorul de servicii digitale trebuie să fie în măsură să determine dacă incidentul afectează furnizarea serviciilor sale în anumite state membre.

               (4) Amploarea perturbării funcționării serviciului menționată la articolul 16 alineatul (4) litera (d) din Directiva (UE) 2016/1148 se măsoară în ceea ce privește una sau mai multe dintre următoarele caracteristici afectate de un incident: disponibilitatea, autenticitatea, integritatea sau confidențialitatea datelor sau a serviciilor conexe.

               (5) În ceea ce privește amploarea impactului asupra activităților economice și societale menționată la articolul 16 alineatul (4) litera (e) din Directiva (UE) 2016/1148, furnizorul de servicii digitale trebuie să fie în măsură să concluzioneze, pe baza unor factori cum ar fi natura relațiilor sale contractuale cu clientul sau, dacă este cazul, numărul potențial al utilizatorilor afectați, dacă incidentul a provocat daune materiale sau morale semnificative pentru utilizatori, de pildă în ceea ce privește sănătatea și siguranța ori deteriorarea proprietății.

               (6) În sensul alineatelor (1), (2), (3), (4) și (5), furnizorii de servicii digitale nu au obligația de a colecta informații suplimentare la care nu au acces.

               Articolul 4

               Impactul substanțial al unui incident

               (1) Se consideră că un incident are un impact substanțial în cazul în care a survenit cel puțin una dintre următoarele situații:

               (a)serviciul oferit de un furnizor de servicii digitale a fost indisponibil timp de mai bine de 5 000 000 de ore-utilizator; termenul „oră-utilizator” se referă la un utilizator afectat în Uniune pe o durată de șaizeci de minute;

               (b)incidentul a avut ca rezultat o pierdere a integrității, autenticității sau confidențialității datelor stocate, transmise ori prelucrate sau a serviciilor conexe oferite de rețeaua sau sistemul de informații al furnizorului de servicii digitale sau accesibile prin intermediul rețelei sau al sistemului respectiv care afectează mai mult de 100 000 de utilizatori din Uniune;

               (c)incidentul a creat un risc la adresa ordinii sau a siguranței publice ori în ceea ce privește pierderea de vieți omenești;

               (d)incidentul i-a provocat daune materiale cel puțin unui utilizator din Uniune, dacă dauna cauzată acestuia depășește 1 000 000 EUR.

               (2) Bazându-se pe cele mai bune practici colectate de grupul de cooperare în exercitarea sarcinilor sale conferite în temeiul articolului 11 alineatul (3) din Directiva (UE) 2016/1148 și pe discuțiile purtate în temeiul articolului 11 alineatul (3) litera (m), Comisia poate revizui plafoanele prevăzute la alineatul (1).

               Articolul 5

               Intrarea în vigoare

               (1)Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               (2)Se aplică de la 10 mai 2018.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 30.1.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 194, 19.7.2016, p. 1.

                     (2)

                        Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).


title: Regulamentul de punere în aplicare (UE) 2018/1654 al Consiliului din 6 noiembrie 2018 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

text:
                  7.11.2018

                  RO

                  Jurnalul Oficial al Uniunii Europene

                  L 276/3

         REGULAMENTUL DE PUNERE ÎN APLICARE (UE) 2018/1654 AL CONSILIULUI
         din 6 noiembrie 2018
         privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (5),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 30 august 2017, Consiliul a adoptat Regulamentul (UE) 2017/1509.

                     (2)

                     La 3 octombrie 2017, Comitetul Consiliului de Securitate al Organizației Națiunilor Unite, înființat în temeiul Rezoluției Consiliului de Securitate al Organizației Națiunilor Unite 1718 (2006) (denumit în continuare „Comitetul CSONU”), a desemnat patru nave în vederea interzicerii intrării în porturi.

                     (3)

                     La 28 decembrie 2017, Comitetul CSONU a desemnat alte patru nave în vederea interzicerii intrării în porturi.

                     (4)

                     La 30 martie 2018, Comitetul CSONU a desemnat 15 nave în vederea înghețării activelor și 25 de nave în vederea interzicerii intrării în porturi. Navele respective figurează în anexa XIV la Regulamentul (UE) 2017/1509.

                     (5)

                     Informații suplimentare privind unele dintre navele respective au fost publicate de Comitetul CSONU în lista cu navele desemnate.

                     (6)

                     Prin urmare, anexa XIV la Regulamentul (UE) 2017/1509 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa XIV la Regulamentul (UE) 2017/1509 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  JO L 224, 31.8.2017, p. 1.

            ANEXĂ

                        1.

                        În anexa XIV la Regulamentul (UE) 2017/1509, rubricile 1-15 de la secțiunea „A. Navele care fac obiectul unei confiscări” se înlocuiesc cu următorul text:

                                    „Denumirea navei

                                    Numărul OMI

                                    Desemnată ca făcând parte din resursele economice ale

                                    Data desemnării de către ONU

                                    1.

                                    CHON MYONG 1
                                    Petrolierul CHON MYONG 1 aparținând RPDC a efectuat un transfer de la navă la navă, probabil de petrol, la finele lui decembrie 2017.

                                    8712362

                                    30.3.2018

                                    2.

                                    AN SAN 1
                                    Petrolierul AN SAN 1 aparținând RPDC a efectuat transferuri de la navă la navă, probabil de petrol, la finele lui ianuarie 2018.

                                    7303803

                                    30.3.2018

                                    3.

                                    YU PHYONG 5
                                    Nava maritimă comercială YU PHONG 5 aparținând RPDC a importat produse petroliere rafinate în Nampo, RPDC, la 29 noiembrie 2017, printr-un transfer de la navă la navă efectuat la 26 noiembrie 2017.

                                    8605026

                                    30.3.2018

                                    4.

                                    SAM JONG 1
                                    Nava maritimă comercială SAM JONG 1 aparținând RPDC a efectuat transferuri de petrol de la navă la navă, la finele lui ianuarie 2018.

                                    8405311

                                    30.3.2018

                                    5.

                                    SAM JONG 2
                                    Nava maritimă comercială SAM JONG 2 aparținând RPDC a efectuat transferuri de petrol de la navă la navă, la finele lui ianuarie 2018.

                                    7408873

                                    30.3.2018

                                    6.

                                    SAM MA 2
                                    Petrolierul SAM MA 2 aparținând RPDC a importat produse petroliere rafinate în octombrie, la începutul și la mijlocul lui noiembrie 2017, prin transferuri multiple de la navă la navă.

                                    8106496

                                    30.3.2018

                                    7.

                                    YU JONG 2
                                    Petrolierul YU JONG 2 aparținând RPDC a efectuat transferuri de petrol de la navă la navă, în noiembrie 2017. Nava maritimă YU JONG 2 a efectuat, de asemenea, un transfer de la navă la navă, probabil de petrol, cu nava maritimă MIN NING DE YOU 078, la 16 februarie 2018.

                                    8604917

                                    30.3.2018

                                    8.

                                    PAEK MA
                                    Nava maritimă PAEK MA aparținând RPDC a efectuat transferuri de petrol de la navă la navă, la mijlocul lunii ianuarie 2018.

                                    9066978

                                    30.3.2018

                                    9.

                                    JI SONG 6
                                    Petrolierul JI SONG 6 aparținând RPDC a efectuat transferuri de petrol de la navă la navă, la finele lunii ianuarie 2018.

                                    8898740

                                    30.3.2018

                                    10.

                                    CHON MA SAN
                                    Nava maritimă CHON MA SAN aparținând RPDC a efectuat transferuri de petrol de la navă la navă, la mijlocul lunii noiembrie 2017.

                                    8660313

                                    30.3.2018

                                    11.

                                    NAM SAN 8
                                    Se crede că petrolierul NAM SAN 8 aparținând RPDC a fost implicat în transferuri de petrol de la navă la navă.

                                    8122347

                                    30.3.2018

                                    12.

                                    YU SON
                                    Se crede că petrolierul YU SON aparținând RPDC a fost implicat în transferuri de petrol de la navă la navă.

                                    8691702

                                    30.3.2018

                                    13.

                                    WOORY STAR
                                    Se crede că cargobotul WOORY STAR aparținând RPDC a fost implicat în transferuri ilegale de bunuri nord-coreene interzise.

                                    8408595

                                    30.3.2018

                                    14.

                                    JI SONG 8
                                    Se crede că cargobotul JI SONG 8 aparținând RPDC și aflat în proprietatea companiei Phyongchon Shipping & Marine a fost implicat în transferuri ilegale de bunuri nord-coreene interzise.

                                    8503228

                                    Phyongchon Shipping & Marine

                                    30.3.2018

                                    15.

                                    HAP JANG GANG 6
                                    Alte informații: se crede că cargobotul HAP JANG GANG 6 aparținând RPDC și aflat în proprietatea companiei Hapjanggang Shipping Corp a fost implicat în transferuri ilegale de bunuri nord-coreene interzise.

                                    9066540

                                    Hapjanggang Shipping Corp

                                    30.3.2018”

                        2.

                        În anexa XIV la Regulamentul (UE) 2017/1509, rubricile 1-33 de la secțiunea „B. Navele cărora li se interzice intrarea în porturi” se înlocuiesc cu următorul text:

                                    „Denumirea navei

                                    Numărul OMI

                                    Data desemnării de către ONU

                                    1.

                                    PETREL 8
                                    Informații suplimentare: inexistente.

                                    9562233
                                    (MMSI: 620233000)

                                    3.10.2017

                                    2.

                                    HAO FAN 6
                                    Informații suplimentare: inexistente.

                                    8628597
                                    (MMSI: 341985000)

                                    3.10.2017

                                    3.

                                    TONG SAN 2
                                    Informații suplimentare: inexistente.

                                    8937675
                                    (MMSI: 445539000)

                                    3.10.2017

                                    4.

                                    JIE SHUN
                                    Informații suplimentare: inexistente.

                                    8518780
                                    (MMSI: 514569000)

                                    3.10.2017

                                    5.

                                    BILLIONS NO. 18
                                    Informații suplimentare: inexistente.

                                    9191773

                                    28.12.2017

                                    6.

                                    UL JI BONG 6
                                    Informații suplimentare: inexistente.

                                    9114555

                                    28.12.2017

                                    7.

                                    RUNG RA 2
                                    Informații suplimentare: inexistente.

                                    9020534

                                    28.12.2017

                                    8.

                                    RYE SONG GANG 1
                                    Informații suplimentare: inexistente.

                                    7389704

                                    28.12.2017

                                    9.

                                    CHON MYONG 1
                                    Alte informații: petrolierul CHON MYONG 1 aparținând RPDC a efectuat un transfer de la navă la navă, probabil de petrol, la finele lui decembrie 2017.

                                    8712362

                                    30.3.2018

                                    10.

                                    AN SAN 1
                                    Alte informații: petrolierul AN SAN 1 aparținând RPDC a efectuat transferuri de la navă la navă, probabil de petrol, la finele lui ianuarie 2018.

                                    7303803

                                    30.3.2018

                                    11.

                                    YU PHYONG 5
                                    Alte informații: nava maritimă comercială YU PHONG 5 aparținând RPDC a importat produse petroliere rafinate în Nampo, RPDC, la 29 noiembrie 2017, printr-un transfer de la navă la navă efectuat la 26 noiembrie 2017.

                                    8605026

                                    30.3.2018

                                    12.

                                    SAM JONG 1
                                    Alte informații: nava maritimă comercială SAM JONG 1 aparținând RPDC a efectuat transferuri de petrol de la navă la navă la finele lui ianuarie 2018.

                                    8405311

                                    30.3.2018

                                    13.

                                    SAM JONG 2
                                    Alte informații: nava maritimă comercială SAM JONG 2 aparținând RPDC a efectuat transferuri de petrol de la navă la navă la finele lui ianuarie 2018.

                                    7408873

                                    30.3.2018

                                    14.

                                    SAM MA 2
                                    Alte informații: petrolierul SAM MA 2 aparținând RPDC a importat produse petroliere rafinate în octombrie, la începutul și la mijlocul lui noiembrie 2017, prin transferuri multiple de la navă la navă.

                                    8106496

                                    30.3.2018

                                    15.

                                    YU JONG 2
                                    Alte informații: petrolierul YU JONG 2 aparținând RPDC a efectuat transferuri de petrol de la navă la navă în noiembrie 2017. Nava maritimă YU JONG 2 a efectuat, de asemenea, un transfer de la navă la navă, probabil de petrol, cu nava maritimă MIN NING DE YOU 078, la 16 februarie 2018.

                                    8604917

                                    30.3.2018

                                    16.

                                    PAEK MA
                                    Alte informații: nava maritimă PAEK MA aparținând RPDC a efectuat transferuri de petrol de la navă la navă la mijlocul lunii ianuarie 2018.

                                    9066978

                                    30.3.2018

                                    17.

                                    JI SONG 6
                                    Alte informații: petrolierul JI SONG 6 aparținând RPDC a efectuat transferuri de petrol de la navă la navă la finele lunii ianuarie 2018.

                                    8898740

                                    30.3.2018

                                    18.

                                    CHON MA SAN
                                    Alte informații: nava maritimă CHON MA SAN aparținând RPDC a efectuat transferuri de petrol de la navă la navă la mijlocul lunii noiembrie 2017.

                                    8660313

                                    30.3.2018

                                    19.

                                    NAM SAN 8
                                    Alte informații: se crede că petrolierul NAM SAN 8 aparținând RPDC a fost implicat în transferuri de petrol de la navă la navă.

                                    8122347

                                    30.3.2018

                                    20.

                                    YU SON
                                    Alte informații: se crede că petrolierul YU SON aparținând RPDC a fost implicat în transferuri de petrol de la navă la navă.

                                    8691702

                                    30.3.2018

                                    21.

                                    WOORY STAR
                                    Alte informații: se crede că cargobotul WOORY STAR aparținând RPDC a fost implicat în transferuri ilegale de bunuri nord-coreene interzise.

                                    8408595

                                    30.3.2018

                                    22.

                                    ASIA BRIDGE 1
                                    Alte informații: nava maritimă ASIA BRIDGE 1 a încărcat cărbune originar din RPDC la Nampo, RPDC, la 22 octombrie 2017, și l-a transportat la Cam Pha, Vietnam.

                                    8916580

                                    30.3.2018

                                    23.

                                    XIN GUANG HAI
                                    Alte informații: nava maritimă XIN GUANG HAI a încărcat cărbune originar din RPDC la Taean, RPDC, la 27 octombrie 2017, și l-a transferat la Port Klang, Malaysia, la 18 decembrie 2017.

                                    9004700

                                    30.3.2018

                                    24.

                                    HUA FU
                                    Alte informații: nava maritimă HUA FU a încărcat cărbune originar din RPDC la Najin, RPDC, la 24 septembrie 2017.

                                    9020003

                                    30.3.2018

                                    25.

                                    YUK TUNG
                                    Alte informații: nava maritimă YUK TUNG a efectuat un transfer de la navă la navă, probabil de petrol, cu nava maritimă RYE SONG GANG în ianuarie 2018.

                                    9030591

                                    30.3.2018

                                    26.

                                    KOTI
                                    Alte informații: nava maritimă KOTI a efectuat un transfer de la navă la navă, probabil de petrol, cu nava maritimă KUM UN SAN la 9 decembrie 2017.

                                    9417115

                                    30.3.2018

                                    27.

                                    DONG FENG 6
                                    Alte informații: nava maritimă DONG FENG 6 a încărcat cărbune originar din RPDC la Hamhung, RPDC, la 11 iulie 2017, în vederea exportării acestuia, încălcând sancțiunile ONU.

                                    9008201

                                    30.3.2018

                                    28.

                                    HAO FAN 2
                                    Alte informații: nava maritimă HAO FAN 2 a încărcat cărbune originar din RPDC la Nampo, RPDC, la 3 iunie 2017, în vederea exportării acestuia, încălcând sancțiunile ONU.

                                    8747604

                                    30.3.2018

                                    29.

                                    HAO FAN 6
                                    Alte informații: nava maritimă HAO FAN 6 a încărcat cărbune originar din RPDC la Nampo, RPDC, la 27 august 2017.

                                    8628597

                                    30.3.2018

                                    30.

                                    JIN HYE
                                    Alte informații: nava maritimă JIN HYE a efectuat un transfer de la navă la navă cu nava maritimă CHON MA SAN la 16 decembrie 2017.

                                    8518572

                                    30.3.2018

                                    31.

                                    FAN KE
                                    Alte informații: nava maritimă FAN KE a încărcat cărbune originar din RPDC la Nampo, RPDC, în septembrie/octombrie 2017.

                                    8914934

                                    30.3.2018

                                    32.

                                    WAN HENG 11
                                    Alte informații: nava maritimă WAN HENG 11 a efectuat un transfer de la navă la navă, probabil de petrol, cu nava maritimă RYE SONG GANG 1, la 13 februarie 2018.
                                    WAN HENG 11, navă aflată anterior sub pavilionul statului Belize, operează în prezent ca navă aflată sub pavilionul RPDC, sub denumirea KUMJINGANG3 sau Kum Jin Gang 3.

                                    8791667

                                    30.3.2018

                                    33.

                                    MIN NING DE YOU 078
                                    Alte informații: nava maritimă MIN NING DE YOU a efectuat un transfer de la navă la navă, probabil de petrol, cu nava maritimă YU JONG 2 la 16 februarie 2018.

                                    Inexistent

                                    30.3.2018”


title: Regulamentul de punere în aplicare (UE) 2018/1848 al Comisiei din 26 noiembrie 2018 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2018

text:
                  27.11.2018

                  RO

                  Jurnalul Oficial al Uniunii Europene

                  L 300/4

         REGULAMENTUL DE PUNERE ÎN APLICARE (UE) 2018/1848 AL COMISIEI
         din 26 noiembrie 2018
         privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2018
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (6),
         după consultarea Comitetului pentru fondurile agricole,
         întrucât:

                     (1)

                     În conformitate cu articolul 12 alineatul (2) primul paragraf litera (d) din Regulamentul (UE, Euratom) 2018/1046 al Parlamentului European și al Consiliului (2), creditele neangajate referitoare la acțiunile finanțate din Fondul european de garantare agricolă (FEGA) menționate la articolul 4 alineatul (1) din Regulamentul (UE) nr. 1306/2013 pot fi reportate către exercițiul financiar următor. Această reportare este limitată la 2 % din creditele inițiale votate de Parlamentul European și de Consiliu și la suma de ajustare a plăților directe menționată la articolul 8 din Regulamentul (UE) nr. 1307/2013 al Parlamentului European și al Consiliului (3), care a fost aplicată în cursul exercițiului financiar precedent.

                     (2)

                     În conformitate cu articolul 26 alineatul (5) din Regulamentul (UE) nr. 1306/2013, prin derogare de la articolul 12 alineatul (2) al treilea paragraf din Regulamentul (UE, Euratom) 2018/1046, statele membre trebuie să ramburseze reportarea menționată la articolul 12 alineatul (2) litera (d) primul paragraf din Regulamentul (UE, Euratom) 2018/1046 beneficiarilor finali care fac obiectul ratei de ajustare în cursul exercițiului financiar către care sunt reportate creditele. Rambursarea respectivă se aplică numai beneficiarilor finali din statele membre care au făcut obiectul disciplinei financiare (4) în cursul exercițiului financiar precedent.

                     (3)

                     În conformitate cu articolul 26 alineatul (7) din Regulamentul (UE) nr. 1306/2013, sumele care constituie rezerva pentru situațiile de criză din sectorul agricol, menționată la articolul 25 din același regulament, și care nu sunt puse la dispoziție pentru măsuri de criză până la finalul exercițiului financiar trebuie luate în considerare atunci când se stabilește cuantumul reportării care trebuie rambursat.

                     (4)

                     În conformitate cu articolul 1 alineatul (1) din Regulamentul de punere în aplicare (UE) 2017/1236 al Comisiei (5), disciplina financiară este aplicată plăților directe în ceea ce privește anul calendaristic 2017 pentru a se stabili rezerva pentru situații de criză. În exercițiul financiar 2018 nu s-a apelat la rezerva pentru situații de criză.

                     (5)

                     Pentru a se garanta că rambursarea respectivelor credite neutilizate către beneficiarii finali ca urmare a aplicării disciplinei financiare rămâne proporțională cu suma ajustării corespunzătoare disciplinei financiare, este adecvat ca sumele aflate la dispoziția statelor membre pentru rambursare să fie stabilite de către Comisie. Totuși, în cazul României, este necesară o clarificare suplimentară a sumei cu privire la pragul de 2 000 EUR care se aplică disciplinei financiare în conformitate cu articolul 8 alineatul (1) din Regulamentul (UE) nr. 1307/2013. Așadar, în scopul bunei gestiuni financiare, nu ar trebui să se pună la dispoziția României nicio sumă pentru rambursare în această etapă.

                     (6)

                     Pentru a se evita ca statele membre să fie obligate să efectueze o plată suplimentară pentru această rambursare, prezentul regulament trebuie să se aplice de la 1 decembrie 2018. În consecință, sumele stabilite prin prezentul regulament sunt definitive și se aplică, fără a se aduce atingere aplicării de reduceri în conformitate cu articolul 41 din Regulamentul (UE) nr. 1306/2013, oricăror alte corecții luate în considerare în decizia de plată lunară referitoare la cheltuielile efectuate de către agențiile de plăți din statele membre pentru luna octombrie a anului 2018, în conformitate cu articolul 18 alineatul (3) din Regulamentul (UE) nr. 1306/2013, precum și oricăror deduceri și plăți suplimentare care urmează să fie efectuate în conformitate cu articolul 18 alineatul (4) din regulamentul respectiv sau oricăror decizii care vor fi luate în cadrul procedurii de verificare a conturilor.

                     (7)

                     În conformitate cu articolul 12 alineatul (2) teza introductivă din Regulamentul (UE, Euratom) 2018/1046, creditele neangajate pot fi reportate doar către exercițiul financiar următor. Este așadar adecvat ca datele de eligibilitate pentru cheltuielile statelor membre în legătură cu rambursarea în conformitate cu articolul 26 alineatul (5) din Regulamentul (UE) nr. 1306/2013 să fie stabilite de către Comisie, luând în considerare exercițiul financiar agricol, astfel cum este definit la articolul 39 din regulamentul respectiv.

                     (8)

                     Pentru a se ține seama de intervalul de timp scurt dintre comunicarea de către statele membre, pentru perioada 16 octombrie 2017-15 octombrie 2018, a execuției creditelor FEGA pentru 2018 aflate în gestiune partajată și de necesitatea ca prezentul regulament să se aplice începând cu 1 decembrie 2018, prezentul regulament ar trebui să intre în vigoare la data publicării în Jurnalul Oficial al Uniunii Europene,

               ADOPTĂ PREZENTUL REGULAMENT:

            Articolul 1
            În anexa la prezentul regulament sunt stabilite sumele corespunzătoare creditelor care vor fi reportate din exercițiul financiar 2018 în conformitate cu articolul 12 alineatul (2) primul paragraf litera (d) și al treilea paragraf din Regulamentul (UE, Euratom) 2018/1046 și care, în conformitate cu articolul 26 alineatul (5) din Regulamentul (UE) nr. 1306/2013, sunt puse la dispoziția statelor membre în vederea rambursării către beneficiarii finali care fac obiectul ratei de ajustare în exercițiul financiar 2019.
            Sumele care vor fi reportate fac obiectul unei decizii de reportare a Comisiei în conformitate cu articolul 12 alineatul (3) din Regulamentul (UE, Euratom) 2018/1046.

            Articolul 2
            Cheltuielile efectuate de statele membre în legătură cu rambursarea creditelor reportate sunt eligibile pentru finanțare din partea Uniunii doar dacă sumele în cauză au fost plătite beneficiarilor înainte de 16 octombrie 2019.

            Articolul 3
            Prezentul regulament intră în vigoare la data publicării în Jurnalul Oficial al Uniunii Europene.
            Se aplică de la 1 decembrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 noiembrie 2018.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 549.

            (2)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).

            (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

            (4)  În conformitate cu articolul 8 alineatul (2) din Regulamentul (UE) nr. 1307/2013, disciplina financiară nu se aplică în Croația în exercițiul financiar 2018.

            (5)  Regulamentul de punere în aplicare (UE) 2017/1236 al Comisiei din 7 iulie 2017 de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2017 (JO L 177, 8.7.2017, p. 34).

            ANEXĂ

               Sume disponibile pentru rambursarea creditelor reportate

                        (sume în EUR)

                        Belgia

                        6 161 684

                        Bulgaria

                        9 587 009

                        Republica Cehă

                        10 987 702

                        Danemarca

                        10 546 883

                        Germania

                        59 193 541

                        Estonia

                        1 447 227

                        Irlanda

                        13 388 758

                        Grecia

                        17 000 938

                        Spania

                        56 644 658

                        Franța

                        89 984 293

                        Italia

                        37 174 980

                        Cipru

                        361 986

                        Letonia

                        2 320 276

                        Lituania

                        4 395 876

                        Luxemburg

                        414 189

                        Ungaria

                        15 304 215

                        Malta

                        35 723

                        Țările de Jos

                        8 806 769

                        Austria

                        7 072 660

                        Polonia

                        25 830 473

                        Portugalia

                        6 760 101

                        Slovenia

                        930 229

                        Slovacia

                        5 782 443

                        Finlanda

                        5 996 258

                        Suedia

                        8 136 646

                        Regatul Unit

                        39 617 734


title: Regulamentul de punere în aplicare (UE) 2018/154 al Comisiei din 30 ianuarie 2018 de deschidere a unei proceduri de licitație pentru achiziționarea de lapte praf degresat în perioada de intervenție publică 1 martie-30 septembrie 2018

text:
               1.2.2018

               RO

               Jurnalul Oficial al Uniunii Europene

               L 29/6

         REGULAMENTUL DE PUNERE ÎN APLICARE (UE) 2018/154 AL COMISIEI
   din 30 ianuarie 2018
   de deschidere a unei proceduri de licitație pentru achiziționarea de lapte praf degresat în perioada de intervenție publică 1 martie-30 septembrie 2018
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (2), în special articolul 3 alineatul (6),
   având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (3), în special articolul 12 alineatul (1),
   întrucât:

               (1)

               În conformitate cu articolul 12 din Regulamentul (UE) nr. 1308/2013, intervenția publică este disponibilă pentru lapte praf degresat de la 1 martie la 30 septembrie.

               (2)

               Regulamentul (UE) nr. 1370/2013 prevede că limita cantitativă pentru achiziția de lapte praf degresat la preț fix este stabilită la zero tone pentru anul 2018.

               (3)

               În conformitate cu articolul 3 alineatul (2) din Regulamentul (UE) nr. 1370/2013, trebuie deschisă, prin urmare, o procedură de licitație pentru achiziționarea de lapte praf degresat de la începutul perioadei de intervenție publică din 2018.

               (4)

               Titlul II capitolul II secțiunea 3 din Regulamentul de punere în aplicare (UE) 2016/1240 prevede norme pentru achiziționarea prin intermediul unei proceduri de licitație.

               (5)

               În conformitate cu articolul 9 alineatul (1) litera (b) din Regulamentul de punere în aplicare (UE) 2016/1240, ar trebui stabilit termenul până la care statele membre pot să notifice Comisiei toate ofertele admisibile de participare la licitație.

               (6)

               În scopul unei administrări eficiente, statele membre ar trebui să utilizeze, pentru notificările transmise Comisiei, sistemele informatizate prevăzute în Regulamentul delegat (UE) 2017/1183 al Comisiei (4) și în Regulamentul de punere în aplicare (UE) 2017/1185 al Comisiei (5),

         ADOPTĂ PREZENTUL REGULAMENT:
   Articolul 1
   Deschiderea procedurii de licitație
   În perioada 1 martie-30 septembrie 2018, este deschisă o procedură de licitație pentru achiziționarea de lapte praf degresat în cadrul intervenției, în conformitate cu condițiile prevăzute în titlul II capitolul II secțiunea 3 din Regulamentul de punere în aplicare (UE) 2016/1240 și în prezentul regulament.
   Articolul 2
   Depunerea ofertelor de participare la licitație
   (1)   Perioadele în care pot fi depuse oferte se încheie la ora 11.00 (ora Bruxelles-ului) în a treia zi de marți a lunii. Cu toate acestea, în luna august, data-limită de depunere a ofertelor de participare la licitație este a patra zi de marți din această lună, la ora 11.00 (ora Bruxelles-ului).
   În cazul în care ziua de marți este zi de sărbătoare legală, termenul este ziua lucrătoare precedentă la ora 11.00 (ora Bruxelles-ului).
   (2)   Ofertele se depun la agențiile de plăți aprobate de statele membre (6).
   Articolul 3
   Notificarea transmisă Comisiei
   Notificarea prevăzută la articolul 9 alineatul (1) litera (b) din Regulamentul de punere în aplicare (UE) 2016/1240 se efectuează până la ora 16.00 (ora Bruxelles-ului), în datele-limită de depunere a ofertelor de participare la licitație prevăzute la articolul 2 din prezentul regulament, în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.
   Articolul 4
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 346, 20.12.2013, p. 12.

      (3)  JO L 206, 30.7.2016, p. 71.

      (4)  Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100).

      (5)  Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).

      (6)  Adresele agențiilor de plăți sunt disponibile pe site-ul web al Comisiei Europene http://ec.europa.eu/agriculture/milk/policy-instruments/index_en.htm.


title: Regulamentul de punere în aplicare (UE) 2018/164 al Consiliului din 2 februarie 2018 privind punerea în aplicare a articolului 22 alineatul (1) din Regulamentul (UE) 2015/735 privind măsuri restrictive având în vedere situația din Sudanul de Sud

text:
               3.2.2018

               RO

               Jurnalul Oficial al Uniunii Europene

               L 31/1

         REGULAMENTUL DE PUNERE ÎN APLICARE (UE) 2018/164 AL CONSILIULUI
   din 2 februarie 2018
   privind punerea în aplicare a articolului 22 alineatul (1) din Regulamentul (UE) 2015/735 privind măsuri restrictive având în vedere situația din Sudanul de Sud
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/735 al Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Regulamentului (UE) nr. 748/2014 (1), în special articolul 22 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 7 mai 2015, Consiliul a adoptat Regulamentul (UE) 2015/735.

               (2)

               Având în vedere situația în continuă deteriorare din Sudanul de Sud sub aspect umanitar și de securitate, și luând în considerare lipsa angajamentului din partea anumitor actori în procesul de pace, exemplificată de încălcările repetate ale Acordului de încetare a ostilităților semnat la 21 decembrie 2017, trei persoane ar trebui să fie adăugate pe lista persoanelor și entităților cărora li se aplică măsurile restrictive prevăzută în anexa II la Regulamentul (UE) 2015/735.

               (3)

               Prin urmare, anexa II la Regulamentul (UE) 2015/735 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa II la Regulamentul (UE) 2015/735 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 2 februarie 2018.

            Pentru Consiliu

            Președintele

         E. ZAHARIEVA

      (1)  JO L 117, 8.5.2015, p. 13.

      ANEXĂ
      Următoarele persoane se adaugă pe lista prevăzută în anexa II la Regulamentul (UE) 2015/735:

                     Nume

                     Informații de identificare

                     Motive

                     Data includerii pe listă

                     „1.

                     Paul Malong

                     Data nașterii: 2 ianuarie 1962; 12 aprilie 1960; 4 decembrie 1960; 30 ianuarie 1960
                     Locul nașterii: Malualkon, Sudan; Malualkon, Sudanul de Sud; Warawar, Sudan; Warawar, Sudanul de Sud

                     Paul Malong a fost șeful statului major al SPLA (Sudan People's Liberation Army) (Armata de Eliberare a Poporului Sudanez) până în mai 2017. Deși a fost înlăturat din funcție, rămâne o persoană de mare influență deoarece deține controlul asupra mai multor miliții, are susținători loiali în cadrul SPLA și deține o rețea extinsă de patronaj. Influența sa este demonstrată, de asemenea, de faptul că, în octombrie 2017, ofițeri superiori (inclusiv lt. col. Chan Garang) au încercat să îl elibereze cu forța pe Malong din arestul la domiciliu; în ianuarie 2018, președintele Kiir l-a acuzat pe Malong de mobilizare pentru război. De asemenea, Malong a comandat trupe care au comis încălcări grave ale drepturilor omului, inclusiv vizarea și uciderea civililor precum și distrugerea pe scară largă a satelor.

                     3.2.2018

                     2.

                     Michael Makuei Leuth

                     Data nașterii: 1947
                     Locul nașterii: Bor, Sudanul de Sud; Bor, Sudan

                     Michael Makuei Leuth a deținut funcția de ministru al informațiilor și radiodifuziunii din 2013 și a fost purtătorul de cuvânt public al delegației guvernului la convorbirile de pace din cadrul Autorității interguvernamentale privind dezvoltarea (Intergovernmental Authority on Development) (IGAD). Makuei a obstrucționat procesul politic în Sudanul de Sud, în special prin obstrucționarea punerii în aplicare a Acordului privind soluționarea conflictului din Republica Sudanul de Sud (ARCSS) din august 2015 prin declarații publice incendiare și prin obstrucționarea activității Comitetului comun de evaluare și monitorizare a ARCSS și a instituirii instituțiilor judiciare de tranziție prevăzute de ARCSS. De asemenea, el a obstrucționat operațiile Forței ONU de protecție regională (RPF). Makuei este responsabil și de încălcări grave ale drepturilor omului, inclusiv de restrângerea libertății de exprimare.

                     3.2.2018

                     3.

                     Malek Reuben Riak

                     Funcție: general-locotenent
                     Data nașterii: 1 ianuarie 1960
                     Locul nașterii: Yei, Sudanul de Sud

                     Malek Reuben Riak a fost șef-adjunct al statului major al apărării și inspector general al armatei guvernamentale începând din mai 2017. Înainte de aceasta, a fost șef-adjunct al statului major al SPLA pentru instruire (martie 2016-mai 2017) și șef-adjunct al SPLA (ianuarie 2013-martie 2016). În calitate de șef-adjunct al statului major al apărării, a jucat un rol-cheie în achiziționarea de arme pentru armată.
                     Malek Reuben Riak a fost identificat de Grupul de experți al ONU drept oficial de rang înalt responsabil pentru planificarea și supervizarea executării ofensivei guvernamentale în statul Unity din aprilie 2015. S-au comis încălcări grave ale drepturilor omului, care au inclus distrugerea sistematică a satelor și a infrastructurii, strămutarea forțată a populației locale, uciderea și torturarea arbitrară a civililor, utilizarea pe scară largă a violenței sexuale, inclusiv împotriva bătrânilor și a copiilor, precum și răpirea și recrutarea copiilor ca soldați. Această ofensivă, în contextul convorbirilor de pace în curs dintre guvern și opoziție, a obstrucționat procesul politic prin acte de violență.

                     3.2.2018”.